Tolong jelaskan mengenai Sungai dalam bahasa melayu

Sungai (turut disebut batang air atau kali; bahasa Inggeris: river) merupakan sejenis saluran air tabii yang besar. Sumber sungai boleh jadi dari tasik, mata air ataupun anak sungai. Dari sumbernya, semua sungai menuruni bukit, dan merupakan cara biasa air hujan yang turun di daratan untuk mengalir ke laut atau takungan air yang besar seperti tasik. Mulut ataupun hujung sungai di laut atau dipanggil hilir atau muara, manakala puncanya dipanggil hulu atau udik. Kuala pula lebih merujuk kepada tempat pertemuan antara sungai dengan sungai atau dengan tasik.

Air sungai biasanya terbatas di dalam satu saluran, yang terdiri daripada dasar sungai di antara dua tebing di kiri dan kanan. Kebanyakan curahan hujan di darat akan melalui sungai dalam perjalanannya ke laut. Sesebuah sungai biasanya terdiri dari beberapa anak sungai yang bergabung.